Komission asetus (EY) N:o 2802/1999, annettu 22 päivänä joulukuuta 1999, asetuksen (ETY) N:o 3759/92 liitteessä I olevassa A, D ja E kohdassa lueteltujen kalastustuotteiden vetäytymis- ja myyntihinnoista kalastusvuodeksi 2000



Virallinen lehti nro L 340 , 31/12/1999 s. 0038 - 0046



KOMISSION ASETUS (EY) N:o 2802/1999, annettu 22 päivänä joulukuuta 1999, asetuksen (ETY) N:o 3759/92 liitteessä I olevassa A, D ja E kohdassa lueteltujen kalastustuotteiden vetäytymis- ja myyntihinnoista kalastusvuodeksi 2000 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kalastus- ja vesiviljelyalan yhteisestä markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92(1), sellaisena kuin se on viimeksi muutettuna asetuksella (EY) N:o 3318/94(2), ja erityisesti sen 11 artiklan 3 kohdan ja 13 artiklan, sekä katsoo seuraavaa: 1) Asetuksen (ETY) N:o 3759/92 11 artiklan 1 kohdassa ja 13 artiklassa säädetään, että jokaisen liitteessä I olevassa A ja D kohdassa ja liitteessä I olevassa E kohdassa luetellun tuotteen yhteisön vetäytymis- ja myyntihintojen määräksi vahvistetaan tuotteen tuoreuden, koon tai painon ja tarjontamuodon perusteella vähintään 70 prosenttia ja enintään 90 prosenttia ohjehinnasta kyseisen tuoteryhmän mukautuskerrointa soveltaen. 2) Asetuksen (ETY) N:o 3759/92 11 artiklan 2 kohdassa säädetään, että hyvin kaukana yhteisön merkittävimmistä kulutuskeskuksista sijaitsevilla purkausalueilla vetäytymishintaan voidaan soveltaa tarkistuskertoimia. 3) Tiettyjen kalastustuotteiden kaupan pitämistä koskevien vaatimusten vahvistamisesta 26 päivänä marraskuuta 1996 annetun neuvoston asetuksen (ETY) N:o 2406/96(3), sellaisena kuin se on viimeksi muutettuna komission asetuksella (EY) N:o 323/97(4), 6 artiklan 1 kohdassa säädetään, että luokittelu luokkaan B aiheuttaa erän sulkemisen vetäytymistä koskevan taloudellisen tuen ulkopuolelle 1 päivästä tammikuuta 2000 alkaen. Näin ollen B-luokan tuotteille ei tarvitse enää vahvistaa vetäytymishintoja. 4) Kalastusvuoden 2000 ohjehinnat kaikkien kyseisten tuotteiden osalta vahvistetaan neuvoston asetuksessa (EY) N:o 2746/1999(5). 5) Tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Ohjehinnan prosenttiosuudet, jotka ovat yhteisön vetäytymis- ja myyntihintojen laskennan perustana, vahvistetaan kyseisten tuotteiden osalta liitteessä I esitetyllä tavalla. 2 artikla Asetuksen (ETY) N:o 3759/92 liitteessä I olevassa A ja D kohdassa ja liitteessä I olevassa E kohdassa lueteltujen tuotteiden yhteisön vetäytymis- ja myyntihintojen laskennassa käytetyt mukautuskertoimet vahvistetaan liitteessä II esitetyllä tavalla. 3 artikla Kalastusvuonna 2000 voimassa olevatyhteisön vetäytymis- ja myyntihinnat sekä tuotteet, joihin ne liittyvät, vahvistetaan liitteessä III esitetyllä tavalla. 4 artikla Kalastusvuonna 2000 hyvin kaukana yhteisön merkittävimmistä kulutuskeskuksista sijaitsevilla purkausalueilla voimassa olevet vetäytymishinnat sekä tuotteet, joihin ne liittyvät, vahvistetaan liitteessä IV esitetyllä tavalla. 5 artikla Tämä asetus tulee voimaan 1 päivänä tammikuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 1999. Komission puolesta Franz FISCHLER Komission jäsen (1) EYVL L 388, 31.12.1992, s. 1. (2) EYVL L 350, 31.12.1994, s. 15. (3) EYVL L 334, 23.12.1996, s. 1. (4) EYVL L 52, 22.2.1997, s. 8. (5) EYVL L 331, 23.12.1999, s. 23. LIITE I Yhteisön vetäytymis- ja myyntihintojen laskennassa käytettävät ohjehinnan prosenttiosuudet >TAULUKON PAIKKA> LIITE II >PIC FILE= "L_1999340FI.004002.EPS"> >PIC FILE= "L_1999340FI.004101.EPS"> >PIC FILE= "L_1999340FI.004201.EPS"> LIITE III >PIC FILE= "L_1999340FI.004302.EPS"> >PIC FILE= "L_1999340FI.004401.EPS"> >PIC FILE= "L_1999340FI.004501.EPS"> LIITE IV >PIC FILE= "L_1999340FI.004602.EPS">